સામગ્રી: 'ઇન્ડિયન એક્સપ્રેસ'ના રિપોર્ટ મુજબ, દિલ્હી હાઈકોર્ટમાં જજ મુક્તા ગુપ્તાના કહેવા પ્રમાણે, "અમે મીડિયાની ઉપર નિયંત્રણ લાદવા નથી માગતાં, પરંતુ તપાસ ચાલતી હોય ત્યારે સંયમ દાખવવામાં આવે તે જરૂરી છે."

ગુપ્તાએ નોંધ્યું, 'કૃપા કરીને સમજો કે ક્રિમિલ કેસમાં પોલીસ દ્વારા તપાસ ચાલી રહી હોય ત્યારે મીડિયા દ્વારા સમાંતર તપાસ ન થઈ શકે.'

2017માં હાઈકોર્ટમાં સુનાવણી દરમિયાન ગોસ્વામી તથા તેમની ચેનલ દ્વારા ખાતરી આપવામાં આવી હતી કે તેઓ આ કેસમાં રિપોર્ટિંગ સમયે સંયમ દાખવશે. 

વરિષ્ઠ વકીલ કપિલ સિબ્બલ આ કેસમાં શશિ થરુરની પેરવી કરી રહ્યા છે.

તા. 17મી જાન્યુઆરી 2014ના રોજ નવી દિલ્હીની વિખ્યાત હોટલમાં સંદેહાસ્પદ સ્થિતિમાં સુનંદાનો મૃતદેહ મળી આવ્યો હતો.

રિયા ચક્રવર્તી સાથે મીડિયાએ ખોટું કર્યું : ઍમનેસ્ટી ઇન્ડિયા

અભિનેતા સુશાંતસિંહ રાજપૂતના મૃત્યુના મામલે રિયા ચક્રવર્તી પર મુખ્યધારાનાં મીડિયા સંસ્થાનોના કવરેજ પર ' ઍમનેસ્ટી ઇન્ડિયા 'એ આકરો વાંધો ઉઠાવ્યો છે. 

માનવાધિકાર માટે કામ કરનારી સંસ્થા 'ઍમનેસ્ટી ઇન્ડિયા'ના ઍક્ઝિક્યુટિવ ડાયરેક્ટર અવિનાશ વ્યાસે એક નિવેદન જાહેર કરીને કહ્યું, "ન્યાય માટે નિષ્પક્ષ ટ્રાયલ સૌથી અગત્યની હોય છે. આ અધિકાર આંચકી લેવો એ એક આરોપી માટે પણ એટલો મોટો જ અન્યાય છે, જેટલો એક પીડિત માટે."

"જે રીતે કેટલાક લોકો, ખાસ કરીને રિયા ચક્રવર્તી અને તેમના પરિવારજનોને મીડિયા ચેનલોઓ જે રીતે અપમાનિત કર્યાં છે, તે એકદમ ખોટું છે."

"મીડિયા એજન્સીઓએ ચોક્કસથી ન્યાયતંત્રને જવાબદાર બનવાની ભૂમિકા ભજવવી જોઈએ પણ તે એક નિષ્પક્ષ અને પ્રભાવી કાયદાકીય પ્રક્રિયાનો ભાગ ન બની શકે."

"નિષ્પક્ષ ટ્રાયલ ભારતીય બંધારણ અંતર્ગત દરેક નાગરિકોનો અધિકાર છે. " 

કંગના બાદ તેમના પડોશી મનીષ મલ્હોત્રાને બીએમસીની નોટિસ

બોલીવૂડ અભિનેત્રી કંગના રનૌતની ઑફિસ પર કથિત અનાધિકૃત નિર્માણ હઠાવવાની કાર્યવાહી બાદ મુંબઈ મહાનગરપાલિકાએ ડિઝાઇનર મનીષ મલ્હોત્રાને કારણદર્શક નોટિસ ફટકારી છે. 

બીએમસીની નોટિસમાં કહેવામાં આવ્યું છે, "મુંબઈ મહાનગરપાલિકા કાનૂન, 1888ની કલમ 351(1) અને ચાર એપ્રિલ 2013ની અધિસૂચના અનુસાર આ નોટિસ આપવામાં આવે છે કે મનીષ મલ્હોત્રાએ મંજૂરી વિના પોતાના ઘરના પરિસરમાં નિર્માણ કાર્ય કર્યું છે."

બીએમસીએ કહ્યું છે કે મનીષ મલ્હોત્રા એ બતાવે કે તેમના આ નિર્માણ કાર્યને કેમ ના તોડી પાડવામાં આવે. 

આ નોટિસનો જવાબ આપવા માટે મનીષ મલ્હોત્રાને સાત દિવસનો સમય આપવામાં...\nઅગાઉની સામગ્રીનો સારાંશ નીચે મુજબ કરી શકાય છે:
દિલ્હી હાઈકોર્ટે કેન્દ્ર સરકારના પૂર્વ પ્રધાન શશિ થરુરનાં પત્ની સુનંદા પુષ્કર મૃત્યુ કેસમાં 'સમાંતર તપાસ' અને ખટલો નહીં ચલાવવા પત્રકાર અર્નબ ગોસ્વામીને નિર્દેશ આપ્યા છે.